અમદાવાદઃ ગુજરાત ટેકનોલોજીકલ યુનિવર્સિટી-જીટીયુ સંલગ્ન કૉલેજોના એન્જીનીયરિંગ અને બાયોટેકનોલોજીના વિદ્યાર્થીઓ ઈન્ડિયન ઈન્સ્ટીટ્યુટ ઑફ ટેકનોલોજી-આઈઆઈટી મુંબઈની મદદથી વર્ચ્યુઅલ લેબ પ્રેક્ટિસનો લાભ લઇ શકશે. તે માટે 25 નોડલ સેન્ટરોની સ્થાપના કરવામાં આવી છે. એવા એક સેન્ટરનું ઉદઘાટન જીટીયુના ગાંધીનગર કેમ્પસમાં કરવામાં આવ્યું હતું અને તેમાં 300 પ્રાધ્યાપકો અને વિદ્યાર્થીઓને વર્ચ્યુઅલ લેબ વિશે તાલીમ આપવામાં આવી હતી.